LEZZAYER TAMANEƔT – Yenna-d uneɣlaf n teɣbula n waman, Hocine Necib, ass n ssebt, dakken aktamur n taceṛt n wuggugen yuweḍ ɣer 53% deg Dujembeṛ yezrin, yernu iwekked-d dakken tiḥarazin uwḍent ɣer 3,5 n yimelyaṛen n yimitren igasasen, dɣa da aya ara yesseṛwun assuter n waman i tallit n sin n yiseggase, ma ulac.
Tismektiwin n waman ay yettwaxeznen seg wasmi ay d-tebda tsemhuyt n wenẓar (seg Tubeṛ ɣer tgara n Dujembeṛ n 2017) tuweḍ ɣer 500 n yimelyunen n yimitren igasasen n waman, yernu 5 n yiseggasen aya seg wasmi ur tuwiḍ ara lɛula n waman n Lezzayer ɣer weswir-a gar Tubeṛ d Dujembeṛ, ɣef wakken ay d-yenna Mass Necib deg yiwen n usarag n tɣemsa ay iga deg tgara n terzi-nnes n ussefqed n wacḥal n yisenfaren deg twilayt n Lezzayer ɣer yidis n uwali n Lezzayer, Abdelkader Zoukh.
Maca ixebber-d uneɣlaf dakken kra n wuggugen sɛan aswir ineqsen am wuggu n Ɛin Ddalya deg Suq Ahṛas ay ineqsen ɣer yiwen n weswir d amezruyan yernu akka ay yella lḥal daɣ d wuggugen n Skikda d Lbuṛj Buɛṛiṛij.
kab_Latn kab_Latn kab_Latn